
      P R I M A R U L
 Nr. 93/11017/26.05.2026
R E F E R A T   DE   A P R O B A R E
pentru modificarea Hotărârii Consiliului Local nr. 212/2025 privind aprobarea Documentației tehnico-economice, faza Proiect Tehnic, a indicatorilor tehnico-economici și a Devizului general aferente obiectivului de investiții 
”INVESTITII PENTRU MODERNIZAREA SISTEMULUI 

EDUCATIONAL AL LICEULUI TEORETIC 

AVRAM IANCU BRAD”

Având în vedere prevederile Ghidului solicitantului de finanțare pentru PRIORITATEA 6 „O regiune educată și atractivă”, OBIECTIVUL SPECIFIC 4.2 ”Îmbunătățirea accesului la servicii și favorabile incluziunii și de calitate în educație, formare și învățare pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online”, Municipiul Brad, în parteneriat cu Liceul Teoretic „Avram Iancu” Brad, are în vedere obținerea unei finanțări nerambursabile în cadrul apelului de proiecte PRV/552/PRV_P6/OP4/RSO4.2/PRV_A44 - PRV/6.1.BC/1.1 Școli și licee.
 Imobilul care va face obiectul acestui proiect este cel în care se desfășoară activitatea didactică pentru ciclul liceal, cu un regim de înălțime D+P+2E, monument istoric clasificat cu COD LMI HD-I-m-03268. 
Astfel, prin Hotărârea Consiliului Local nr. 27/2025 a fost aprobată Nota Conceptuală pentru obiectivul de investiții „INVESTITII PENTRU MODERNIZAREA SISTEMULUI EDUCATIONAL AL LICEULUI TEORETIC AVRAM IANCU BRAD”, SMIS 351604. Această Notă Conceptuală a stat la baza întocmirii Documentației tehnico-economice, faza DALI, aprobată prin Hotărârea Consiliului Local nr. 167/2025, dar și la baza Documentației tehnico-economice, faza Proiect Tehnic, aprobată prin Hotărârea Consiliului Local nr. 212/2025.
Prin investiția propusă se urmărește modernizarea, renovarea, dotarea, reabilitarea termica, precum și refacerea parțiala și adaptarea capacitaților de instalații electrice, sanitare și termice actuale aferente clădirii principale a Liceului Teoretic „Avram Iancu” Brad, situată pe strada Liceului, nr. 18, municipiul Brad, județul Hunedoara.
Ca urmare a finalizării etapei de evaluare tehnico-financiară, autoritatea finanțatoare a solicitat actualizarea Documentației tehnico-economice, aferentă fazei Proiect Tehnic, în concordanță cu modificările intervenite în urma solicitărilor de clarificări și a scrisorii ADR Vest de acceptare nr. 2026NOF009463/13.05.2026. 
În considerarea celor anterior menționate, se impune modificarea Hotărârii Consiliului Local nr. 212/2025, după cum urmează:
· modificarea art. 2, prin actualizarea Anexei nr. 2, care reflectă noii Indicatori tehnico-economici, faza Proiect Tehnic; 
· modificarea art. 3, prin actualizarea Anexei nr. 3 – Devizul general, faza Proiect Tehnic.

În contextul celor de mai sus, am inițiat prezentul proiect de hotărâre prin care am propus modificarea Hotărârii Consiliului Local nr. 212/2025 privind aprobarea Documentației tehnico-economice, faza Proiect Tehnic, a Indicatorilor tehnico-economici și a Devizului general, aferente obiectivului de investiții „INVESTITII PENTRU MODERNIZAREA SISTEMULUI EDUCATIONAL AL LICEULUI TEORETIC AVRAM IANCU BRAD” și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale Programului Regional Vest pentru perioada de programare 2021-2027 – DECIZIA DE PUNERE ÎN APLICARE A COMISIEI nr. 7252 din 7.10.2022 de aprobare a programului regional “Vest” pentru sprijin din partea Fondului european de dezvoltare regională în cadrul obiectivului „Investiții pentru ocuparea forței de muncă și creștere economică” pentru regiunea Vest din România, CCI 2021RO16RFPR007, ale Legea nr. 277/2021 pentru aprobarea Ordonanţei de urgenţă a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, ale O.U.G. nr. 156/2020 privind unele măsuri pentru susţinerea dezvoltării teritoriale a localităţilor urbane şi rurale din România cu finanţare din fonduri externe nerambursabile, ale Regulamentului (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, ale art.129 alin. (1), alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

